KAE Liga

**KAE Liga** Kantauriko Arraun Elkarteak sortutako arraun liga da. Bertan TKE Ligan sartu ez diren elkarteak aritzen dira arraunean bi mailatan banatuta. 2006an sortu zen Federazioaren Ligak ordezkatuz. Bi lehenengoek TKE Ligara igotzeko promozioa jokatzen dute denboraldiaren bukaeran. Getariako Arraun Elkarteak lau aldiz irabazi du lehen mailako liga.

## Historia 
### Sorrera 
2003. urtean TKE Liga sortu zenean gainontzeko traineruak B Liga batean sartu ziren, **Federazioaren Liga** deitu zena, gerora KAE Ligaren oinarri izango zena. Liga hauetan ere lehenengo bi taldeek TKEra igotzeko promozio estropadak jokatu zituzten.

2006ko martxoaren 29an Bilbon Kantabria eta Euskadiko Autonomia Erkidegoko kluben artean *Asociación de Remo del Cantábrico - ARC* erakundea sortu zen, KAE Ligako antolatzailea izango zena.

Traineruen Liga Galiziarrarekin batera, arraunketaren bigarren maila da, TKE Ligan aritzeko sortuak. Estropadak ekainetik abuztura egiten dituzte eta taldeak bi multzotan daude: KAE-1 eta KAE-2 izenekoak. Esate baterako, bi multzoak batera hartuta 27 elkarte eta 500 arraunlari baino gehiago aritu ziren 2008 urtean. Irailean igoera play-offak jokatzen dira.

COVID-19 pandemiaren erruz 2020 denboraldiaren amaieran ez zen play-offik jokatu eta horren ondorioz 2021 denboraldian 13 talde izan ziren lehian. Denboraldiaren amaieran 12. eta 13. postuan gelditu zirenak zuzenean jaitsi ziren. Hurrengo denboraldian aurreko sistemara itzuli zen.

### Ontzi kopuru txikiaren aurrean harturiko erabakiak 
KAE Ligako 2. mailan gero eta traineru gutxiago zeudela ikusita, 2023an adibidez zazpi eta 2024rako gutxiago izango zirela pentsatzen zen, 2024ko denboraldirako araudian aldaketak izan ziren. Alde batetik maila guztietan gutxienez 12 estropada jokatzeko konpromisoa hartu zen (KAE 1, KAE 2 eta ETE) eta bestetik KAE 2 Ligan kupoak errespetatuko ez zituzten taldeak onartu ziren, beti ere igoerari uko egin ezkero.

2025eko azaroaren 29an Castro Urdialesen egindako bileran erabaki berriak hartu ziren. Alde batetik 18 ontzi baino gutziago dauden denboraldietan multzo bakarra osatuko da eta zortzi onenek txandak jokatuko dituzte eta gainerakoak erlojupekoan arituko dira. Hurrengo denboraldian 18 ontzi baino gehiago badaude bi multzoen sistemara itzuliko da eta KAE 1 Ligak 12 traineru izango ditu. Bestalde maila bakoitzak 12 estropada izateko erabakia irmoa izango da.

## KAE 1. maila (+Federazioaren Ligak) 
### Palmaresa 
* 2020ko eta 2021eko puntuazioetan batazbestekoak ezartzea erabaki zen COVID-19 pandemiak baldintzatu baitzituen denboraldiak.

### Talde arrakastatsuenak 
## KAE 2 maila 
### Palmaresa 
* 2024ko ekitaldian Donostiarra Bk lortu zuen igoera baina hurrengo urtean ez zuen trainerua osatu eta Castreñak hartu zuen haren lekua.

### Talde arrakastatsuenak 
## 2025eko taldeak 
## KAE Ligaren historian parte hartu duten klubak 
2006 urtetik aurrera KAE Ligan parte hartu duten kluben zerrenda. Maila bakoitzean egin duten denboraldi kopurua ageri da taulan, bai eta lorturiko posturik onena ere.
* 2025 denboraldiko datuak barne.

## Ikus, gainera 
* TKE Liga
* Galiziako Traineruen Liga

## Erreferentziak 
## Kanpo estekak 
* Webgune ofiziala